Mai Beilmann

Mai Beilmann (sündinud 5. mail 1984 Tallinnas) on eesti sotsioloog. 

Tema peamised uurimisteemad on laste- ja noorteuuringud, lapse- ja teismeea heaolu ja haavatavus, noorte kodanikuosalus, noorsootöö ja NEET-noored ning sotsiaalne kapital ja üldistatud usaldus.  

 Haridus ja erialane tegevus 
Mai Beilmann on lõpetanud 2002. aastal Jakob Westholmi Gümnaasiumi ning 2005. aastal Tartu Ülikooli sotsioloogia, sotsiaaltöö ja sotsiaalpoliitika bakalaureuseõppes, 2007. aastal sotsioloogia magistriõppes (cum laude) ja 2017. aastal sotsioloogia doktoriõppe. Aastatel 2008–2009 ja 2011–2012 tegi Beilmann oma doktoriõpingute raames uurimistööd Konstanzi Ülikoolis Saksamaal. 2017. aastal kaitses ta doktoritöö "Sotsiaalne kapital ja individualism-kollektivism indiviidi tasandil" (juhendaja Anu Realo).

2012. aastast töötab Mai Beilmann Tartu Ülikoolis: algul töötas ta Tartu Ülikooli Euroopa Kolledžis analüütikuna ja alates 2014. aastast töötab Tartu Ülikooli ühiskonnateaduste instituudis. Ta on empiirilise sotsioloogia kaasprofessor. 2023. aastal töötas Beilmann külalisteadlasena Johann Wolfgang Goethe Frankfurdi ülikooli juures Saksamaal.

Ta on populaarse veebiõpiku “Sotsiaalse analüüsi meetodite ja metodoloogia õpibaas” toimetaja (koos Veronika Kalmuse, Dagmar Kutsari, Anu Masso, Signe Opermanni, Kadri Rootalu, Ave Rootsi ja Triin Vihalemmaga). Alates 2019. aastast on ta selle veebiõpiku tegevtoimetaja. 

 Teadusorganisatsiooniline tegevus 
Mai Beilmann kuulus aastatel 2007–2012 üliõpilasorganisatsiooni Sotsioloogiaüliõpilaste Liit Eestimaal (SÜLEM) juhatusse. Beilmann kuulub 2013. aastast Eesti Sotsioloogide Liitu, sealhulgas oli ta aastatel 2014–2025 valitud liidu juhatusse ja juhtis aastatel 2018–2025 Eesti Sotsioloogide Liidu tegevust presidendina. 2023. aastal valiti Beilmann Eesti Noorte Teaduste Akadeemia (ENTA) liikmeks ja 2025. aastal ENTA juhatusse.

 Tunnustus 
 2025 Tartu Ülikooli aumärk
 2023 Haridusteaduslike tööde riikliku konkursi I preemia eesti keeles publitseeritud teadustööde/artiklite kategoorias (koos Kadri Soo ja Dagmar Kutsariga)
 2020 Aasta Konverentsitegu 2019, 100–300 delegaadiga konverentside seas ülemaailmse teaduskonverentsiga ISCI 2019 „Children in the World: The Touch of Change: Theories, Policies and Practices” Tartus (koos Kadri Soo ja Dagmar Kutsariga)
 2018 Eesti terminitöö võõrkeelse väitekirja eestikeelse resümee preemia
 2015 Doktorantide populaarteaduslike artiklite konkursi I koht sotsiaalteaduste valdkonnas
 2015 Teaduse populariseerimise riikliku konkursi peaauhind kategoorias „Tegevused/tegevuste sarjad teaduse ja tehnoloogia populariseerimisel“ Euroopa Sotsiaaluuringu Eesti tiimile

 Sõnavõtte meedias 

 Beilmann, Mai. Eesti usalduse Ameerika mägedel. Trinokkel, 26. aprill 2025.
 Masso, Anu; Kalmus, Veronika; Beilmann, Mai; Saarts, Tõnis. Kuidas ehitada teadmispõhist riiki ehk Eesti teaduskorraldus vajab remonti. Sirp, 20. oktoober 2023.
 Kalmus, Veronika; Saarts, Tõnis; Beilmann, Mai; Opermann, Signe; Masso, Anu . Sotsioloogid: ühiskond vajab uuringutarkust. ERR, 7. september 2023.
 Beilmann, Mai. Karismaatilised (noorte)liidrid. Õpetajate Leht, 21. oktoober 2022.
 Masso, Anu; Beilmann, Mai. Eetiline vaakum Eesti sotsiaalteadustes. Sirp, 7. oktoober 2022.
 Beilmann, Mai; Soo, Kadri. Lapse mure keset hirmsate uudiste tulva: kas rohkem infot on alati parem? Õhtuleht, 24. aprill 2022.
 Beilmann, Mai; Soo, Kadri; Kutsar, Dagmar. Tartu teadlased saatsid "Kevade" tegelased distantsõppele: selgub, et kõige vähem sobis see Teelele. Forte (Delfi), 10. jaanuar 2022.
 Beilmann, Mai. Kellele on vaja sotsiaalteadlasi? Novaator | ERR, 8. mai 2019
 Beilmann, Mai. Läbi "õigete" küsimuste tulevad ka "õiged" vastused. Delfi - Eesti Päevaleht, 5. veebruar 2019. 
 Beilmann, Mai. Teateid teaduselust: eetikakomisjoni otsus J. Vana laste ja noorte käitumisuuringu osas. Novaator | ERR, 25. detsember 2018.
 Beilmann, Mai. Kodaniku liistud. Sirp, 7. september 2018.
 Kalmus, Veronika; Opermann, Signe; Tikerperi, Mari-Liis; Beilmann, Mai. Kust tulevad aktiivsed noored? Hea Kodanik, 3. september 2018.
 Beilmann, Mai. Kas noortel on otsustamise juurde asja? Müürileht, 17. aprill 2018.
 Beilmann, Mai. Teateid teaduselust: Teaduri seiklused konverentsil ja teel sinna. Novaator | ERR, 28. märts 2018.
 Beilmann, Mai. Aktiivsed ja edukad versus riskinoored ehk Kuidas käsitletakse noori Euroopa riikide noortepoliitikas. Õpetajate Leht, 26. mai 2017.
 Beilmann, Mai. Kas iga küsitlus on uuring? Sirp, 7. aprill 2017.

 Ühiskondlik tegevus 
Ülikooliõpingute ajal oli Beilmann vabatahtlik noorsootöötaja Tartu noortekeskuses nimega Koht, kus tegutses projektijuhina ning juhtis muuhulgas projekti "Mäng elu eest", mille raames töötati koos noortega välja harivad lauamängud HIV/AIDS ja narkoennetuseks. 

Saksamaal õppides käis Beilmann koos kaasüliõpilase Kerli Graubergiga "Europa macht Schule" programmi raames projektiga "Estland – ein kleines Land ganz groß" Baden-Württembergi koolides Eestit tutvustamas. Beilmann tõi programmi Eestisse ning juhtis aastatel 2012–2015 Teaduse ja Kultuuri Sihtasutus Domus Dorpatensis juures programmi "Europe makes School in Estonia", mis valiti Karl Suure Euroopa noorteauhinna (The European Charlemagne Youth Prize) 2015 Eesti vooru võitjaks. 

Beilmann on Eesti õpilaste teadusajakirja Akadeemiake toimetuskolleegiumi liige. 

 Viited 

 Välislingid 
 Mai Beilmann Eesti Teadusinfosüsteemis
 Mai Beilmann Google Scholaris
 Mai Beilmann ResearchGate'is

Kategooria:Eesti sotsioloogid
Kategooria:Jakob Westholmi Gümnaasiumi vilistlased
Kategooria:Tartu Ülikooli sotsiaalteaduskonna vilistlased
Kategooria:Sündinud 1984